

REPUBLIKA HRVATSKA

ŽUPANIJA MEĐIMURSKA

GRAD PRELOG

OSNOVNA ŠKOLA DRAŠKOVEC

Draškovićeva 47

Tel. 040/643-606

e-mail: ured@os-draskovec.skole.hr

KLASA: 400-02/24-01/04

URBROJ: 2109-27-24-01-6

Draškovec, 20. prosinca 2024.

**Obrazloženje financijskog plana OŠ Draškovec za 2025.**

**i projekcija plana za 2026. i 2027. godinu.**

OŠ Draškovec izradila je Financijski plan za 2025. godinu i projekciju financijskog plana za 2026. i 2027. godinu.

U osnovnoj školi Draškovec obrazuju se učenici iz naselja Draškovec, Hemuševec, Oporovec i Ćukovec. Nastava je organizirana u jednoj smjeni u petodnevnom radnom tjednu.

Nastava je redovna, izborna, dodatna i dopunska te se izvodi prema nastavnim planovima i programima koje je donijelo Ministarstvo znanosti, obrazovanja i mladih te školskom kurikulumu.

Školu polazi 101 učenika u 8 razrednih odjela.

Školske ustanove ne donose strateške već godišnje operativne planove prema planu i programu koje je donijelo Ministarstvo znanosti, obrazovanja i mladih.

Doneseni planovi odnose se na nastavnu, a ne fiskalnu (kalendarsku) godinu.

Obzirom da se u školskoj godini odvijaju različite aktivnosti gdje dolazi do pomaka u odnosu na financijski plan unutar školske godine, dolazi i do promjena u izvršavanju financijskog plana za fiskalne godine.

Prioritet školske ustanove je kvalitetan odgoj i obrazovanje učenika što se postiže i stalnim usavršavanjem nastavnika te podizanjem materijalnih i drugih uvjeta prema mogućnostima škole, na viši standard. Ulaganjem u obnovu škole dobiva se na modernizaciji izvođenja školskog nastavnog procesa te poboljšanja uvjeta boravka učenika u školskoj ustanovi.

U školi se nastoji održati kvalitetna komunikacija sa roditeljima, lokalnom upravom, vjerskom zajednicom te kulturnim i sportskim udrugama koje djeluju na području Grada Preloga.

**Izvori sredstava za financiranje Škole su:**

*Opći prihodi i primici* (izvor 011) ostvareni od Međimurske županije, prihodi su za financiranje projekta Škole jednakih mogućnosti te Građanskog odgoja i obrazovanja.

Međimurska županija sufinancira 10% troškova plaće pomoćnicima u nastavi učenicima s poteškoćama koji pohađaju Osnovnu školu Draškovec kao i naknadu za prijevoz i sva materijalna prava pomoćnika.

Osnovna škola Draškovec od rujna 2023. godine provodi projekt Građanski odgoj i obrazovanje čije troškove nabave materijala za učenike te isplatu naknade učiteljici koja projekat provodi, podmiruje Međimurska županija.

U *vlastite prihode* (izvor 031) uključeni su prihodi iznajmljivanja prostora školske sportske dvorane za vanjske korisnike. Iz tih prihoda financiraju se materijali i sredstva za održavanje prostora te troškovi tekućeg i investicijskog održavanja školske dvorane za potrebe vanjskih korisnika.

Za vlastite prihode i rashode, izrađuje se i posebni dokument Plan vlastitih prihoda i rashoda Osnovne škole Draškovec za 2025.

U *prihode za posebne namjene* (izvor 043) uključeni su prihodi za osiguranja učenika, prihodi učenika za sufinanciranje produženog boravka, prihodi učitelja za kuhinju.

Prihodi su također iskazani na spomenutim izvorima financiranja 43.

Troškovi redovnog poslovanja financiraju se iz prihoda od strane Međimurske županije iz *decentraliziranih sredstava* (izvor 044).

Iz izvora financiranja *pomoći EU* (izvor 51), financira se 90% troškova plaće pomoćnicma u nastavi učenicima s poteškoćama koji pohađaju Osnovnu školu Draškovec kao i naknada za prijevoz i sva materijalna prava pomoćnika.

Iz izvora financiranja *ostalih pomoći* (izvor 52), od strane Ministarstva znanosti, obrazovanja i mladih, Škola ostvaruje prihod za plaće svih zaposlenika kao i naknada za prijevoz i sva materijalna prava zaposlenika.

Isto Ministarstva pokriva troškove za nabavu udžbenika i radnih udžbenika, dodatnih obrazovnih materijala, lektire te troškove nabave menstrualnih higijenskih potrepština.

Sa početkom 2023. godine financiranje cijene školske kuhinje za sve učenike osnovnih škola na sebe je preuzelo Ministarstvo znanosti, obrazovanja i mladih (iz Državnog proračuna), pa su tako i planirana sredstva za podmirivanje troškova prehrane.

U rujnu 2024. godine, Škola je Ministarstvu znanja, obrazovanja i mladih prijavila 1 učenički projekt za koji se još čeka potvrda odobrenja za provođenje.

Osnovna škola Draškovec ostvaruje prihod iz istog izvora i od Grada Preloga za sufinanciranje produženog boravka te ostale tekuće pomoći – nagrade za najbolje učenike na kraju školske godine, dar učenicima povodom Sv. Nikole, pogranična suradnja.

Škola je uključena u kampanju trgovačkog društva Konzum (Mali veliki talenti) iz koje sakupljanjem kupona nabavlja materijal za provođenje nastave (iz odobrenog kataloga proizvoda kampanje). *Donacije* su iskazane u izvoru financiranja 61.

Svi nastali neplanirani prihodi i rashodi u financijskom planu biti će uvršteni u rebalans proračuna tokom godine.

RAVNATELJICA ŠKOLE:

\_\_\_\_\_\_\_\_\_\_\_\_\_\_\_\_\_\_

Margit Mirić, prof.